  На основу члана 24.став 3. Закона о јавном информисању и медијима ("Сл. гласник РС" број 83/2014) и члана 19. Став 1. Правилника о суфинансирању пројеката за остваривање јавног интереса у области јавног информисања (Сл.гласник РС“ бр.126/2014) и члана 22. Статута општине Кладово („Сл.лист општине Кладово“ бр.5/2008,2/2010) Председник  општине Кладово  д о н о с и

Р Е Ш Е Њ Е
О ИМЕНОВАЊУ СТРУЧНЕ КОМИСИЈЕ ЗА ОЦЕЊИВАЊЕ ПРОЈЕКАТА У ОБЛАСТИ ЈАВНОГ ИНФОРМИСАЊА

I
1.  Овим Решењем именује се Комисија за оцену пројеката поднетих на конкурс за суфинансирање пројеката ради осваривања јавног интереса у области јавног информисања за 2015.годину  на територији општине Кладово и израду предлога о додели средстава, у саставу:
- Јованка Стефановић Станојевић, на предлог Удружења новинара Србије(УНС)
- Јелена Бујдић Срећковић, на предлог Независног удружења новинара Србије и
        Независног друштва новинара Војводине (НУНС и НДНВ)
- Драгана Сотировски, медијски стручњак- новинар, по пријави за рад у Комисији. 
2.  Комисија на првој седници бира председника Комисије.
3. Задатак Комисије је да на основу Јавног позива за учешће на конкурсу за суфинансирање пројеката ради остваривања јавног интереса у области јавног информисања за 2015.годину, изврши стручну оцену приспелих пројеката и сачини образложени предлог за расподелу средстава из буџета општине Кладово за 2015.годину за суфинансирање пројеката ради остваривања јавног интереса у области јавног информисања на територији општине Кладово.
4. Рок за извршење задатка Комисије је 30 дана.
5. Административно техничке послове за потребе Комисије обављаће Данијела Бараћ Костандиновић,  помоћник председника општине Кладово за информисање.

II

 Ово Решење ступа на снагу даном доношења и објавиће се  на званичном сајту општине Кладово www.kladovo.org.rs 

О б р а з л о ж е њ е

Одредбама члана 24. став 3. Закона о јавном информисању и медијима ("Сл. гласник РС" број 83/2014) и одредбама члана 19. став 1. Правилника о суфинансирању пројеката за остваривање јавног интереса у области јавног информисања ("Сл. гласник РС" број 126/14)  прописано је да руководилац органа, који је расписао конкурс, решењем именује стручну комисију за оцену пројеката поднетих на конкурс, а која има задатак да сачини предлог о додели средстава са образложењем.
Одредбама члана 24. став 4. Закона о јавном информисању и медијима ("Сл. гласник РС" број 83/2014) и одредбама члана 21. став 4. Правилника о суфинансирању пројеката за остваривање јавног интереса у области јавног информисања ("Сл. гласник РС" број 126/14)   прописано је да се већина чланова комисије именује на предлог новинарских и медијских удружења, а сходно члану 22. наведеног Правилника комисија на првој седници бира председника комисије.
На основу приспелих предлога новинарских и медијских удружења, донето је решење као у диспозитиву.

Број: 02-12/2015-II
У Кладову,27.марта 2015.године
                                                                                                                                        ПРЕДСЕДНИК
                                                                                                                                                                                                                                      
                                                                                                               Радован Арежина


